
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1087 

7 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καθορισμού οριογραμμών τμήματος του Ρέ¬ 
ματος «Αμφιλύσσου» (από Ζάστανο μέχρι θέση τε¬ 
χνικού έργου) στον οικισμό Μπάλο του Δημ. Διαμ. 

Κουμαιίκων Δήμου Μαραθόκαμπου Σάμου. 1 

Τροποποίηση όρων δόμησης στον τομέα II στη συνοι¬ 
κία Νέων Παγασών Δήμου Βόλου. 2 

Τροποποίηση του εγκεκριμένου ρυμοτομικού σχεδίου 
του οικισμού Λευκόπετρας κοινότητας Σελέρου Ν. 
Ξάνθης, με χαρακτηρισμό χώρου ανέγερσης Δημοτι¬ 
κού Σχολείου και Νηπιαγωγείου και καθορισμό δρό¬ 
μου για την πρόσβαση στο υπ’ όψη οικόπεδο. 3 


ΑΠΟΦΑΣΕΙΣ 

Αριθ. 136 (1) 

Έγκριση καθορισμού οριογραμμών τμήματος του Ρέμα¬ 
τος «Αμφιλύσσου» (από Ζάστανο μέχρι θέση τεχνικού 
έργου) στον οικισμό Μπάλο του Δημ. Διαμ. Κουμαιίκων 
Δήμου Μαραθόκαμπου Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το άρθρο 1 του ν. 3200/1955 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του π.δ. 39/1983 περί μεταβιβάσεως αρ¬ 
μοδιοτήτων του Υπουργού Δημ. Έργων στις Περιφερεια¬ 
κές Υπηρεσίες. 

3. Τις διατάξεις του άρθρου 66 του ν. 1622/1986 «περί Το- 
πικής Αυτοδιοίκησης, Περιφερειακής Ανάπτυξης και δημο¬ 
κρατικού προγραμματισμού» όπως αντικαταστάθηκαν με 
τις διατάξεις της παρ.5 του άρθρου 33 του ν. 1832/1989. 


4. Τις διατάξεις του άρθρου 6 του ν. 2503/1997 «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

5. Την υπ’ αριθμ. 33/1998 εγκύκλιο του Υ.ΠΕ.ΧΩ.Δ.Ε. «Α¬ 
στυνόμευση ρεμάτων και συντήρηση αντιπλ/κών έργων». 

6. Το άρθρο 5 του ν. 3010/2002 «Εναρμόνιση του ν. 
1650/1988 με τις οδηγίες 97/11 ΕΈ. και 96/61 ΕΈ. διαδι¬ 
κασία οριοθέτησης και ρυθμίσεις θεμάτων για τα υδατο- 
ρέματα και άλλες διατάξεις». 

7. Τον από 4.3.2005 (ΤΥ 945) Φάκελο της Δ.Τ.Υ.Νομαρ- 
χιακής Αυτοδιοίκησης Σάμου με την οποία και προτείνο- 
νται με συνεχή κόκκινη γραμμή οι οριογραμμές του ράμ¬ 
ματος σε τοπογραφικό διάγραμμα αποτύπωσης αυτού 
κλίμακος 1:500. 

8. Την υπ’ αριθμ. 190/2004 απόφαση θετικής γνωμοδό¬ 
τησης του Δημοτικού Συμβουλίου Μαραθόκαμπου Σάμου 
σχετικά με την οριοθέτηση τμήματος του ρέματος που 
αναφέρεται στο θέμα, αποφασίζουμε: 

Εγκρίνουμε τον καθορισμό των Οριογραμμών τμήμα¬ 
τος του Ρέματος «Αμφιλύσσου» (από Ζάστανο μέχρι θέση 
τεχνικού έργου) στον οικισμό Μπάλο του Δημ. Διαμ. Κου- 
μαιίκων Δήμου Μαραθόκαμπου Σάμου, όπως προέκυψαν 
από τα στοιχεία της Υδρολογικής μελέτης, στην περιοχή 
αρμοδιότητας του Δήμου Μαραθόκαμπου, σύμφωνα με 
το από μηνάς Ιουνίου 2004 Τοπογραφικό διάγραμμα του 
Πολιτικού Μηχανικού Καρμανιώλου Εμμανουήλ, όπως 
αυτά ελέγχθηκαν και θεωρήθηκαν από την Προϊσταμένη 
της Δ.Τ. Υ. Νομαρχιακής Αυτοδιοίκησης Σάμου Βενέτη 
Μαρία Αρχιτέκτων Μηχανικός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 7 Σεπτεμβρίου 2005 

Με εντολή Γενικού Γραμματέα Περιφέρειας 
ΓΕΩΡΓΙΟΣ ΒΑΘΡΑΚΟΥΛΗΣ 

Αριθ. 2811 (2) 

Τροποποίηση όρων δόμησης στοντομέα II στη συνοικία 
Νέων ΠαγασώνΔήμου Βόλου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3, 9 και 70 του ν.δ. της 
17.7.1923 (ΦΕΚ. 228 Α) «Περί σχεδίων πόλεων κ.λ.π.» 
όπως τροποποιήθηκε και συμπληρώθηκε μεταγενέστε¬ 
ρα. 

2. Τις διατάξεις του άρθρου 29 του ν. 2831/2000 (ΦΕΚ 
140Α) «Περί τροποποίησης του Γενικού Οικοδομικού Κα¬ 
νονισμού (ν. 1577/1985) και άλλων διατάξεων» όπως τρο¬ 
ποποιήθηκε με τις διατάξεις του άρθρου 10 του ν. 3044/ 
2002 (ΦΕΚ 197 Α727.8.2002). 

3. Το π.δ/γμα με το οποίο εγκρίθηκε η Πολεοδομική Με¬ 
λέτη της συνοικίας Ν. Παγασών (ΦΕΚ 77Δ/3.2.1988). 

4. Την υπ’ αριθμ. 4992/2.2.2004 απόφαση της Υπουργού 
ΠΕΧΩΔΕ «Έγκριση πολεοδομικής μελέτης τμήματος της 
πολεοδομικής ενότητας Νέων Παγασών Δήμου Βόλου 
(ΦΕΚ 246Δ/5.3.2004). 

5. Την υπ’ αριθμ. 462/2004 απόφαση του Δημοτικού 
Συμβουλίου Βόλου και το γεγονός ότι κατά της παραπά¬ 
νω απόφασης δεν ασκήθηκαν ενστάσεις. 

6. Το υπ’ αριθμ. 422/172/25.1.2005 έγγραφο του Δήμου 
Βόλου με το οποίο διαβιβάσθηκε ο σχετικός φάκελος. 

7. Το υπ’ αριθμ. 3400/1471/22.6.2005 έγγραφο του Δή¬ 
μου Βόλου με το οποίο διαβιβάσθηκε η από 22.6.2005 Τε¬ 
χνική Έκθεση. 

8. Την κατά πλειοψηφία θετική γνωμοδότηση 46/13/ 
6.9.2005 του Περιφερειακού Συμβουλίου Χωροταξίας Οι¬ 
κισμού και Περιβάλλοντος της ΔΙΠΕΧΩ Θεσσαλίας. 


9. Το γεγονός ότι από τις κανονιστικές διατάξεις της από¬ 
φασης αυτής δεν προκαλείται δαπάνη σε βάρος του Κρατι¬ 
κού Προϋπολογισμού και του οικείου Δήμου, επειδή: 

Μετην υπ’ αριθμ. 462/2004 απόφαση του Δ.Σ. Βόλου προ- 
τείνεται η τροποποίηση των όρων δόμησης σε τμήμα της 
Πολεοδομικής Ενότητας Ν. Παγασών και συγκεκριμένα 
στον τομέα II μείωση των ελάχιστων ορίων εμβαδών και 
προσώπου αρτίων κατά κανόνα οικοπέδων, ώστε να είναι 
ίδια με των υπολοίπων τομέων του σχεδίου, δηλαδή ελάχι¬ 
στο εμβαδά 300μ2 και ελάχιστο πρόσωπο12 μ. Σήμερα τα 
ισχύοντα ελάχιστα όρια αρτιότητας στον τομέα II είναι: Ε¬ 
λάχιστο πρόσωπο 15 μ. και ελάχιστο εμβαδά 400 τ.μ. 

Ο χαρακτήρας της περιοχής του Τομέα II είναι όμοιος 
με των υπόλοιπων τομέων περιοχής Νέων Παγασών και 
κατά συνέπεια θα πρέπει να ισχύουν τα ίδια ελάχιστα όρια 
και εμβαδάτων αρτίων οικοπέδων. Ολόκληρος ο οικισμός 
έχει το ίδιο μέγιστο ύψος (8,50μ.) και λόγω του χαρακτή¬ 
ρα του (θαλάσσιο μέτωπο τριών χλμ. με βάθος μικρό 
αριθμό οικοδομικών τετραγώνων) η αρτιότητα των τρια- 
κοσίων μ2 (300μ2) δεν επηρεάζει τη δόμηση, αποφασί¬ 
ζουμε: 

Εγκρίνεται η τροποποίηση των όρων δόμησης στη συ¬ 
νοικία Νέων Παγασών Δήμου Βόλου και συγκεκριμένα η 
μείωση των ορίων αρτιότητας οικοπέδων στον τομέα II 
αυτής ώστε να είναι ίδια με των υπολοίπων τομέων, δηλα¬ 
δή ελάχιστο εμβαδό 300 μ2 και ελάχιστο πρόσωπο 12 μ. 

Η ισχύς της παρούσας απόφασης αρχίζει απάτη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 8 Σεπτεμβρίου 2005 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

Αριθ. 32901/2760 (3) 

Τροποποίηση του εγκεκριμένου ρυμοτομικού σχεδίου 
του οικισμού Λευκόπετρας κοινότητας Σελέρου Ν. 
Ξάνθης, με χαρακτηρισμό χώρου ανέγερσης Δημοτι¬ 
κού Σχολείου και Νηπιαγωγείου και καθορισμό δρό¬ 
μου για την πρόσβαση στο υπ’ όψη οικόπεδο. 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1. Τις διατάξεις του ν.δ/τος της 17.7.1923 «περί σχεδίων 
πόλεων κ.τ.λ.» όπως ισχύει σήμερα και ειδικότερα τα άρ¬ 
θρα 1,2,3, 29 και 70 αυτού. 

2. Τις διατάξεις του άρθρου 29 του ν. 2831/2000 (ΦΕΚ 
140) «Τροποποίηση διατάξεων του ν. 1577/1985, κ.τ.λ.» 
όπως αντικαταστάθηκε με το άρθρο 10 του ν. 3044/2002 
(ΦΕΚ 197/Α/27.8.2002) σε συνδυασμό με τις διατάξεις 
του ν. 2503/1997 (ΦΕΚ 107 Α’). 

3. Τις διατάξεις του Κεφαλαίου II του από 3.4.1929 
π.δ/τος που διατηρήθηκαν σε ισχύ με το άρθρο 31 παρά¬ 
γραφος 3 του ν. 1577/1985. 

4. Την υπ’ αριθμ. 66/15.6.2005 απόφαση του Ν.Σ. Ξάν¬ 
θης περί ανασυγκρότησης ΣΧΟΠ Ν.Ξάνθης. 

5. Την υπ’ αριθμ. 86/2004 απόφαση του Κοινοτικού Συμ¬ 
βουλίου Σελέρου που εκφράζει τη σύμφωνη γνώμη του 
επί της προτεινόμενης τροποποίησης όπως αυτή απεικο¬ 
νίζεται στο συνημμένο τοπογραφικό διάγραμμα. 

6. Την υπ’ αριθμ. ΞΚ38/2005 άδεια κατεδάφισης της 
Δ/νσης Πολεοδομίας και Περιβάλλοντος Ν. Ξάνθης. 

7. Τη σύμφωνη γνωμοδότηση του Συμβουλίου Χ.Ο.Π. 
του Νομού Ξάνθης (ομόφωνη), σύμφωνα με το υπ’ αριθμ. 
5/28.7.2005 πρακτικό. 


8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού της Κοινότητας Σε¬ 
λέρου, αποφασίζουμε: 

Άρθρο 1 

Την προτεινόμενη από την Κοινότητα Σελέρου τροπο¬ 
ποίηση του εγκεκριμένου ρυμοτομικού σχεδίου του οικι¬ 
σμού Λευκόπετρας με χαρακτηρισμό χώρου ανέγερσης 
Δημοτικού Σχολείου και Νηπιαγωγείου και καθορισμό 
δρόμου για την πρόσβαση στο υπ’ όψη οικόπεδο, όπως 
ακριβώς προτείνεται με την υπ’ αριθμ. 86/2004 απόφαση 
του Κοινοτικού Συμβουλίου Σελέρου και φαίνεται στο 
σχετικό τοπογραφικό διάγραμμα το οποίο θεωρήθηκε 
από τον Προϊστάμενο της Δ/νσης Πολεοδομίας και Περι¬ 
βάλλοντος Ν. Ξάνθης στις 15.7.2005. 

Άρθρο 2 

Οι όροι δόμησης είναι οι ισχύοντες στο τμήμα του οικι¬ 
σμού με σχέδιο δηλαδή αυτοί που ορίζονται από το 
Γ.Ο.Κ. 1985. 

Άρθρο 3 

Η ισχύς της αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή με το συνοδευτικό της διάγραμμα να 
δημοσιευθεί στην Εφημερίδα της Κυβερνήσεως. 

Ξάνθη, 20 Σεπτεμβρίου 2005 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 

